คันบริเวณช่องคลอดมากๆค่ะแต่ไม่ได้คันตลอดเวลา มีเม็ดสีขาวๆเล็กๆ อยู่ภายในบริเวณช่องคลอด เป็นมา3วันแล้วค่ะ ส่วนตัวไม่รู้ว่าเกี่ยวกับเพศสัมพันธ์มั้ย เพราะว่า มีเพศสัมพันธ์ตั้งแต่วันพฤ-ศุกร์ (ใส่ถุงยาง ที่อาจชะลอการหลั่ง) ไม่มีอาการใดๆ พอมาวันเสาร์มีความรู้สึกเครียดติดๆกันมาหลายวัน จนวันจันทร์ที่มีอาการคันและเป็นตกขาวสีเหลืองมาจนวันพุธสังเกตุเห็นว่ามีเม็ดสีขาวๆเล็กๆเกาะอยู่ภายในช่องคลอด ควรรักษาอย่างไรคะ ละเป็นอะไรติดเชื้อหรือเปล่า
สวัสดีค่ะ อาการมีเม็ดสีขาวๆ เล็กๆ ภายในช่องคลอด ร่วมกับอาการคันภายในช่องคลอดมากดังกล่าว น่าจะเกิดจากการติดเชื้อราในช่องคลอดซึ่งมักจะทำให้เกิดอาการคันเป็นหลัก และตกขาวเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็นซึ่งปัจจัยเสี่ยงของการติดเชื้อราในช่องคลอด ได้แก่ การตั้งครรภ์ การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง เป็นต้น การติดเชื้อราในช่องคลอด ไม่ได้ถือเป็นโรคติดต่อทางเพศสัมพันธ์ แต่หากคู่นอนมีการติดเชื้อราอยู่ ก็อาจเป็นสาเหตุที่ทำให้ติดได้หากอาการเป็นมากและเป็นต่อเนื่อง อาจพิจารณาใช้ยารักษาซึ่งมีทั้งยาแบบสอดและยาทาน เช่น ยา clotrimazole ซึ่งมีทั้งชนิด 100, 200, 500 มิลลิกรัม และควรหลีกเลี่ยงการสวนล้างช่องคลอดที่บ่อยไป การใส่กางเกงชั้นในและกางเกงที่พอดี ไม่คับแน่นจนเกินไปกางเกงและกางเกงในควรเป็นผ้าที่ระบายอากาศได้ดีการเช็ดอวัยวะเพศและก้นให้แห้งสนิทหลังจากถ่ายปัสสาวะและอุจจาระ เป็นต้นแต่หากมีตกขาวผิดปกติในลักษณะอื่นๆ เช่น ตกขาวมีสีเหลืองเขียวคล้ายหนอง กลิ่นเหม็นรุนแรง มีเลือดปน ปวดท้องน้อย อาจเกิดจากสาเหตุอื่นๆ เช่นช่องคลอดอักเสบจากเชื้อแบคทีเรีย การติดเชื้อปรสิต ติดเชื้อหนองในแท้หรือหนองในเทียม เป็นต้น ซึ่งหากมีตกขาวที่ผิดปกติดังกล่าว ควรไปพบแพทย์เพื่อหาสาเหตุและรับการรักษาที่ตรงกับโรคค่ะ